STEC ซื้อหุ้นเพิ่มทุน GULF กว่า 1.8% มูลค่า 600 ลบ.
STEC ซื้อหุ้นเพิ่มทุน GULF กว่า 1.8% มูลค่า 600 ลบ.
17 ก.ย. 2563

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC เปิดเผยว่า ที่ประชุมคณะกรรมการบริษัทฯ ครั้งที่ 4/2563 เมื่อวันที่ 10 กันยายน 2563 ได้มีมติอนุมัติให้บริษัทฯ เข้าลงทุนโดยการจองและซื้อหุ้นเพิ่มทุนของ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF
โดยการจัดสรรให้ผู้ถือหุ้นเดิมตามสัดส่วนในอัตราส่วนการเพิ่มทุน 10 หุ้นสามัญเดิมต่อ 1 หุ้นสามัญใหม่ ราคาขายหุ้นละ 30 บาท โดยบริษัทฯ ในฐานะผู้ถือหุ้นเดิมได้รับการจัดสรรหุ้นเพิ่มทุนจำนวน 20 ล้านหุ้น คิดเป็นเงินเพิ่มทุนจำนวน 600 ล้านบาท
และในวันที่ 16  กันยายน 2563 บริษัทฯ ได้ชำระเงินค่าหุ้นเพิ่มทุนดังกล่าวแล้ว โดยบริษัทฯ มีสัดส่วนในการลงทุนเท่ากันร้อยละ 1.88 ของจำนวนหุ้นสามัญเพิ่มทุนและเมื่อเพิ่มทุนแล้วเสร็จใน GULF